اور (وہ وقت بھی یاد کرو) جب تم نے کہا اے موسیٰ ہم ایک ہی (قسم کے) کھانے پر ہرگز صبر نہیں کر سکتے اس لئے آپ اپنے پروردگار سے ہمارے لئے دعا کیجئے کہ وہ (من و سلویٰ کی بجائے) ہمارے لئے وہ چیزیں نکالے (پیدا کرے) جو زمین اگاتی ہے جیسے ساگ پات ترکاری کھیرا ککڑی مسور اور لہسن پیاز موسیٰ نے کہا کیا تم کمتر و کہتر چیز لینا چاہتے ہو اس کے بدلہ میں جو برتر و بہتر ہے اچھا شہر میں اتر پڑو بے شک (وہاں) تمہیں وہ کچھ مل جائے گا جو تم مانگتے ہو اور (انجام کار) ان پر ذلت و خواری اور افلاس و ناداری مسلط ہوگئی اور وہ (اللہ کی نشانیوں کا ) انکار کرتے تھے اور انبیاء کو ناحق قتل کرتے تھے (اور یہ اس لئے بھی ہوا) کہ وہ نافرمانی کرتے تھے اور حد سے بڑھ بڑھ جاتے تھے (سرکشی کرتے تھے)